شەفەق  نیوز/ گەوراترین دوورگەیل هەرێم توسکانا، ٣٠
هەزار کەس لەناوی نیشتەجان، ساڵانە دوو مەلیۆن گەشتیار ئەریا چوود، و رووبەرەگەی
رەسێدە ٢٢٤ کێلومەترچوارگووشە، جوور قیبلەیگە ئەرا وەرزشکارەیل لە مەلەوانی و
بەلەم رانین، و خەڵک دوورگەگە لە سەردەم ئەتروسکان دەسکردنە پیشەسازی ئاسن، و ئەوە
بوودە بەڵگەیگ ک مێژوو ئی دوورگە ئەرا سەدان ساڵ وەرجە زایینی چوودەو، لەناو
کویچەیل تەنگ و پلەکانەیل دریژ ئی دوورگە، رەسێدە ئەو کۆشکە ک نابیلیۆن بۆنابیرت
لەوەخت دویرەوخستنی لە ساڵ ١٨١٤، تا وایینی لە ساڵ ١٨١٥ ، لەناوی گوزەران کرد، ک ئیسە
بویەسە موزەخانەیگ.
لە دوورگەی ئیلبا، توێنێ وە بەلەم
بڕەسێدە دوورگەی (مۆنتی کریستۆ) ک لە رۆمان (ئەلیکساندەر دۆماس) ناوی هاتگە، و
لەڕی سینما و رۆمانەگە وەناونشان (گڕاف مۆنتی کریستۆ) وەناوبانگەو بوی.
موزەخانەیل فرەیگ لەناو دوورگەگە
هەس، و ساڵانە ئاهەنگەیلەیگ هەمیشەیی لەناوی سازیەن، و کەشتیارەیل جویر بەهشتیگ
سەرزەوی دانەنی.
